OpenLLM-France/wikimedia huggingface dataset:
# Khalida Khalaf Hanna al-Twal

La coronel Khalida Khalaf Hanna al-Twal és una agent de policia jordana. Actualment té un dels càrrecs prominents de rang més elevat en els serveis de seguretat de Jordània.
És cap del Public Security Directorate (PSD) del Departament de Dones Policia. És també una membre clau de la Jordan National Comission for Women (JNCW) i és coneguda pels seus esforços en l'empoderament de les dones i dels seus drets i seguretat a Jordània. Es va unir al Directorate l'any 1991 i ha treballat com a voluntària en afers dels refugiats i també ha servit com a coordinadora en la crisi dels rebel sirians. Anteriorment, va servir com a editora de notícies, productora de programes, escriptora i presentadora del Directorate.
Se li va atorgar el Premi Internacional Dona Coratge el 8 de març de 2019, un premi que és lliurat a dones per les seves contribucions notables que sovint passen inadvertides en el dia Internacional de les Dones) pel Departament d'Estat dels Estats Units. Va rebre el premi juntament amb 10 persones més.

## Referències

* 1 2 «Biographies of the Finalists for the 2019 International Women of Courage Awards» (en anglès americà). United States Department of State. [Consulta: 22 novembre 2019].
* ↑ «First lady Melania Trump honors 10 with 'Women of Courage' award» (en anglès). UPI. [Consulta: 22 novembre 2019].
* ↑ Superville, Darlene. «Melania Trump recognizes women of courage around the world» (en anglès). The Philadelphia Tribune. [Consulta: 22 novembre 2019].
# Esteropodòntids

Els esteropodòntids (Steropodontidae) foren una família de monotremes coneguts a partir de fòssils del Cretaci inferior d'Austràlia.
La família conté tres gèneres: Parvopalus, Steropodon i Teinolophos. Aquest últim hi ha estat assignat provisionalment per la semblança de les molars inferiors dels dos gèneres.

## Referències

* Rich et al. 2001. Monotreme nature of the Early Cretaceous mammal Teinolophos. Acta Paleontologica Polonica. 46:113–118
# Châteaudun

Châteaudun és un municipi francès, situat al departament d'Eure i Loir i a la regió del Centre - Vall del Loira.

## Personatges il·lustres

* Nicolas Chaperon, pintor.
* Tomàs Diví, pintor, nascut a Girona.

## Vegeu també

* Vescomtat de Chateaudun
# Hieramenes

Hieramenes (Ἱεραμένης) fou un alt funcionari persa que fou un dels signants del tercer tractat entre Esparta i Pèrsia junt amb Tisafernes i els fills de Farnaces (412 aC). El seu càrrec no es coneix, però devia ser personatge important, i probablement és el mateix Hieramenes que es va casar amb una germana de Darios II de Pèrsia i que va tenir dos fills de noms Autoboesaces i Mitracos, que foren assassinats per Cir el Jove per no haver mostrar els signes de respecte que normalment només s'aplicaven als reis. Les queixes dels parents de Darios foren en part la causa que Cir el Jove fos cridat a la cort persa el 406 aC.
# Raberita

La raberita és un mineral de la classe dels sulfurs. Rep el nom en honor del doctor Thomas Raber (b. 1966), un conegut expert en minerals sobre els minerals de Lengenbach des de fa més de 20 anys. Ha analitzat diversos exemplars d'aquest dipòsit i ha publicat molts articles sobre minerals d'allà.

## Característiques

La raberita és una sulfosal de fórmula química Tl₅Ag₄As₆SbS$_{15}$. Va ser aprovada com a espècie vàlida per l'Associació Mineralògica Internacional l'any 2012. Cristal·litza en el sistema triclínic. La seva duresa a l'escala de Mohs es troba entre 2,5 i 3.
L'exemplar que va servir per a determinar l'espècie, el que es coneix com a material tipus, es troba conservat al Museu de Mineralogia del Departament de Geosciències de la Universitat de Pàdua, a Itàlia, amb el número de catàleg: mmp m11420.

## Formació i jaciments

Va ser descoberta a la pedrera Lengenbach, situada ala localitat de Fäld, a Binn (Valais, Suïssa). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Raberite» (en anglès). Mindat. [Consulta: 22 desembre 2019].
# Ratchet & Clank: Rift Apart

Ratchet & Clank: Rift Apart (Ratchet & Clank: Una dimensió a part) és un videojoc de plataformes desenvolupat per Insomniac Games i distribuït per Sony Interactive Entertainment. El videojoc va ser llançat en exclusiva per a PlayStation 5.
Es juga des d'una perspectiva en tercera persona, igual que les entregues anteriors. Va ser anunciat en l'esdeveniment de revelació de PlayStation 5 al juny de 2020.
És el primer joc de la franquícia Ratchet & Clank desenvolupat per a PlayStation 5.
Fins al 18 de juliol del 2021, el joc ha venut més d'1,1 milions de còpies a tot el món.

## Argument

Ratchet & Clank: Rift Apart explora la història de Ratchet & Clank mentre travessen mons nous i antics en diferents dimensions per salvar l'univers del devastador pla del Dr. Nefarious per danyar l'estructura de l'espai i el temps.

## Recepció

Ratchet & Clank: Rift Apart va obtenir crítiques "generalment favorables" segons les ressenyes de Metacritic, que li va atorgar una puntuació de 88 sobre 100 segons les ressenyes de 126 crítics.

## Referències

* ↑ https://www.ultimahora.es/noticias/tecnologia-videojuegos/2021/05/28/1269663/ratchet-clank-dimension-aparte-historia-actores-doblaje.html
* ↑ «Una vista más detallada del juego Ratchet & Clank: Una Dimensión Aparte» (en espanyol europeu), 27-08-2020. [Consulta: 29 agost 2020].
* ↑ Dornbush, Jonathon. «Ratchet and Clank: Rift Apart Announced for PS5». IGN, 11-06-2020. [Consulta: 12 juny 2020].
* ↑ «New Ratchet & Clank game, Rift Apart, announced for PS5». [Consulta: 11 juny 2020].
* ↑ «'Ratchet and Clank Rift Apart' revealed for PS5 with a multiverse twist». [Consulta: 11 juny 2020].
* ↑ «Ratchet & Clank: Rift Apart for PS5 announced». [Consulta: 11 juny 2020].
* ↑ Madsen, Hayes. «Everything We Know About Ratchet & Clank: Rift Apart». Screenrant, 16-06-2020. [Consulta: 23 juliol 2020].
* 1 2 «Ratchet & Clank: Rift Apart». [Consulta: 8 juny 2021].
* ↑ Goroff, Michael. «Ratchet & Clank: Rift Apart review», 08-06-2021. [Consulta: 8 juny 2021].
* ↑ Reiner, Andrew (2021-06-08). «Ratchet & Clank: Rift Apart Review – Dazzling Dimensional Duality». Game Informer.
* ↑ Watts, Steve. «Ratchet & Clank: Rift Apart Review - A Riveting Adventure», 08-06-2021. [Consulta: 8 juny 2021].
* ↑ Weber, Rachel. «Ratchet and Clank: Rift Apart review: "The very best adventure yet"», 08-06-2021. [Consulta: 8 juny 2021].
* ↑ «'Ratchet & Clank: Rift Apart' Review: Video Game Mascots Joyfully Confront Their Irrelevance - IndieWire» (en anglès), 08-06-2021. [Consulta: 19 novembre 2021].

## Enllaços externs

* Ratchet & Clank: Rift Apart - Lloc web oficial
* Ratchet & Clank: Rift Apart a MobyGames (anglès)
# Mausoleu d'Artigas

El Mausoleu d'Artigas és un monument al pròcer uruguaià José Gervasio Artigas, localitzat a la Plaça Independència, al barri de la Ciudad Vieja, Montevideo.
Va ser construït durant els anys 1970 i les restes d'Artigas descansen en un subterrani que es troba sota l'estàtua custodiada pels guardes generals anomenats Blandengues.

## Referències

* ↑ Informació sobre el Mausoleu d'Artigas a welcomeuruguay.com (castellà)

## Enllaços externs

* Mausoleu d'Artigas Arxivat 2011-04-26 a Wayback Machine. (castellà)
# Test de la primera derivada

El test de la primera derivada és el mètode o teorema utilitzat freqüentment en el càlcul matemàtic per determinar els mínims relatius i màxims relatius que poden existir en una funció mitjançant l'ús de la primera derivada o derivada principal, on s'observa el canvi de signe, en un interval obert assenyalat que conté l'punt crític $c$.

## Teorema valor màxim i mínim

"Sigui $c$ un punt crític d'una funció $f$ que és contínua en un interval obert $I$ que conté a $c$. Si $f$ és derivable en l'interval, excepte possiblement en $c$, llavors $f(c)$ pot classificar-se com segueix. "
1. Si $f$ '$(x)$ canvia de negativa a positiva en $c$, llavors $f$ té un mínim relatiu en $(c,f(c))$.
2. Si $f$ '$(x)$ canvia de positiva a negativa en $c$, llavors $f$ té un màxim relatiu en $(c,f(c))$.
3. Si $f$ '$(x)$ és positiva en ambdós costats de $c$ o negativa en ambdós costats de c, llavors $f(c)$ no és ni un mínim ni un màxim relatiu. El criteri no decideix.

## Referències

* ↑ «MAXIMOS Y MINIMOS; CRECIENTE Y DECRECIENTE: MONOTONIA Y EXTREMOS DE FUNCIONES RELATIVOS Y ABSOLUTOS: EJEMPLOS Y EJERCICIOS RESUELTOS». [Consulta: 21 juny 2019].
* ↑ «prueba de la primera deivada». [Consulta: 29 juny 2019].

## Vegeu també

* Criteri de la segona derivada
* Criteri de la tercera derivada
* Extrems d'una funció
* Punt d'inflexió
* Punt crític
* Punt estacionari
# Estació de Gambetta

Gambetta és una estació del metro de París que dona servei a la línia 3 i és la terminal sud de la línia 3bis. El nom prové del polític francès Léon Gambetta i de la localització de l'estació, ja que es troba a la plaça Gambetta, per sobre de l'avinguda del mateix nom.
# Història natural (desambiguació)

«Història natural» té aquests significats:
* Història natural, disciplina de la biologia que estudia els éssers vius a través de l'observació
* Història natural de la malaltia, procés evolutiu que segueix una malaltia des de l'inici de l'exposició als factors determinants fins a la seva resolució
* Història Natural o Naturalis Historia, obra de caràcter enciclopèdic, escrita per Plini el Vell (segle I dC)
# President del Kazakhstan

El President del Kazakhstan és el cap d'estat de la República del Kazakhstan. El president és escollit cada quatre anys per sufragi universal. La llei regula la possibilitat d'optar a la reelecció una única vegada però la peculiar evolució de les institucions del país, des del seu accés a la independència el 1991, ha permès, per diversos subterfugis, la permanència en el càrrec de Nursultan Nazarbàiev, qui ja era anteriorment president de la República Socialista Soviètica del Kazakhstan. El 18 de maig de 2007 va ésser investit com a president vitalici amb permís per a presentar-se contínuament a les eleccions però aquesta excepció només es pot aplicar a la seva persona.
Des del 20 de març del 2019 el president del Kazakhstan és Qasym-Jomart Toqaev.

## Llista de Presidents

| Núm. | Nom | Inici | Fi | Partit | Observacions |
| 1. | Nursultan Abixulí Nazarbàiev | 16 de desembre de 1991 | 20 de març de 2019 | Nur-Otan | Des de la independència. Nomenat a títol vitalici (2007). |
| 2. | Qasym-Jomart Toqaev | 20 de març de 2019 | en actiu | Nur-Otan | Interí |

## Referències

* ↑ «Kazakhstan's leader Nazarbayev resigns after three decades in power» (en anglès). Reuters, 20-03-2019.
* ↑ «Kazakh President Nazarbaev Abruptly Resigns, But Will Retain Key Roles» (en anglès). [Consulta: 12 abril 2019].
# Masaaki Yanagishita

Masaaki Yanagishita (柳下 正明, 1 de gener de 1960) és un exfutbolista del Japó.
L'agost de 1979, va ser seleccionat per la selecció nacional sub-20 del Japó per al Campionat Mundial juvenil de 1979.
Comença la seua carrera professional al Yamaha Motors el 1982. El club va guanyar els campionats Japan Soccer League el 1987/88 i Copa de l'Emperador el 1982.

## Referències

* ↑ J.League
* ↑ Masaaki Yanagishita, Fitxa a Transfermarkt (anglès)
* ↑ «FIFA». Arxivat de l'original el 2019-04-08. [Consulta: 8 juny 2020].
# Tempe (Arizona)

Tempe o'odham (Oidbaḍ) és una ciutat del Comtat de Maricopa a Arizona, Estats Units d'Amèrica, de 189.834 habitants segons el cens de l'any 2023. Tempe és la 128e ciutat més poblada del país. Es troba a uns 20 quilòmetres per carretera de la capital d'Arizona, Phoenix. L'actual alcalde és Hugh Hallman.
La ciutat sense litoral té una superfície total de 104 km², de les quals 104 km² són terra i 0,26 km² són aigua. L'àrea total és del 0,32% d'aigua, inclòs el llac Tempe Town. La ciutat de Tempe limita amb Mesa a l'est, Scottsdale i la comunitat índia Salt River Pima–Maricopa al nord, Phoenix i Guadalupe a l'oest, i Chandler al sud.
Al pioner Darrell Duppa se li atribueix el fet de suggerir el nom de Tempe, adoptat el 1879, després de comparar la vall del riu Salt a prop d'una butte de 91 m d'alçada, amb la vall de Tempe.
Papago Park i Tempe Butte Desert Preserves ofereixen senderisme, ciclisme de muntanya i de carretera, escalada en roca, golf i activitats eqüestres. Tempe també és la seu del triatló anual Ironman, que té lloc a finals de novembre.

## Referències

* 1 2 «Tempe city, Arizona QuickFacts». United States Census.
* ↑ August, Jack L. «A VISION IN THE DESERT: Charles Trumbull Hayden, Salt River Pioneer». The Journal of Arizona History, 36, 2, 1995, pàg. 109–134. ISSN: 0021-9053.
* ↑ Blanton, Shirley R. Tempe (en anglès). Arcadia Publishing, 2007, p. 8. ISBN 978-0-7385-4888-3.
* ↑ Timmons, Ross J. «Papago Park Military Reservation Biological Assessment». Department of Zoology, Arizona State University, Tempe, 1994. [Consulta: 1r setembre 2024].
* ↑ Hartz, Donna; Hartz, George. The Phoenix Area's Parks and Preserves (en anglès). Arcadia Publishing, 2007. ISBN 978-0-7385-4886-9.

## Enllaços externs

* Pàgina Oficial de Tempe (anglès)
# China National Pharmaceutical Group

El China National Pharmaceutical Group Corp (CNPGC) coneguda com a Sinopharm és una empresa estatal xinesa. La corporació era el principal accionista indirecte de les empreses cotitzades en borsa de Sinopharm Group (SEHK: 1099 amb Fosun Pharmaceutical), zh (China Traditional Chinese Medicine) (SEHK: 570, principalment a través de Sinopharm Group Hongkong Co., Ltd.). Shanghai Shyndec Pharmaceutical (SSE: 600420, a través d'un institut de recerca de propietat total amb seu a Shanghai) i Beijing Tiantan Biological Products (SSE: 600161, a través del China National Biotec Group).
El Grup Nacional Farmacèutic de la Xina va ser supervisat per la Comissió Estatal de Supervisió i Administració d'Actius del Consell d'Estat.
Sinopharm va ocupar el lloc número 205 de la llista Fortune Global 500 del 2016.

## Referències

* ↑ «2015 Annual Report». China Traditional Chinese Medicine. Hong Kong Stock Exchange, 28-04-2016.
* ↑ «央企名录 (List of Central SOEs)» (en xinès). [Consulta: 3 març 2016].
# Història social

La història social és la branca de la ciència històrica que s'ocupa d'un ventall temàtic molt superior a la història política, militar o del dret més tradicional, a les quals es contraposa. La societat en el seu conjunt, les persones comuns i la seva vida quotidiana són el centre del seu estudi, en oposició a l'enfocament que fixa la seva atenció en l'actuació dels líders polítics o militars, els grans esdeveniments o l'Estat Nació. Per contra, la història social no suposa en si mateixa cap diferència des del punt de vista metodològic, tan sols temàtic.

## Evolució

La història social va sorgir al Regne Unit als anys 80 del segle xix, d'on es va exportar a la resta del món anglosaxó. Als anys 60 del segle següent va prendre força entre els acadèmics de l'Europa continental com a camp d'estudi propi. Des d'un principi va adquirir un caire de militància ideològica i cert radicalisme en contrariar una visió més tradicional i feta des de dalt. Els temes principals eren l'estudi dels grups oprimits al llarg de la història, als quals es pretenia donar veu revertint la situació i fent la història des de baix. Aquesta construcció històrica es feia des d'un punt de vista positivista, prioritzant l'objecte i la neutralitat, i amb un fort paper de la història quantitativa. Es centrava en l'estudi dels grups i les estructures alhora que mantenia una forta relació amb la sociologia i l'economia. La influència del materialisme històric i de la creença en una història global en aquests historiadors és molt significativa.
Des dels anys 80 del segle xx va consolidar-se un nou corrent crític amb el paradigma anterior, a la qual autors com Natalie Zamon Davis es referiran com a història social clàssica. Aquesta nova història social o història socio cultural es caracteritzava tant per tindre els lligams més forts amb l'antropologia o les diferents manifestacions culturals (la literatura, l'art, etc.). Pel que fa als sistemes de relació, són més mòvils i menys rígides que a l'etapa anterior, relacionades amb la liquiditat de Zygmunt Bauman, alhora que treballa a un nivell més particular, individual o regional que no general o grupal. A més a més, la historia socio-cultural dona molta més importància en l'anàlissi al subjecte, incloent-hi al mateix historiador el qual deixa de tindre un suposat rol neutral.

## Camps d'estudi

La història social té molts focus d'atenció, cada cop més detallats i canviants. Alguns dels que compten amb més tradició de recerca són:
* història ètnica.
* història de les classes socials.
* història de gènere.
* història de la família.
* història rural i urbana.
* història de les mentalitats.
* història de la cultura (incloent-hi l'art, de la llengua, de l'educació, etc.).
* història de la contracultura.

## Entitats

* Institut français d'histoire sociale

## Bibliografia

* Fontana, Josep; La història dels homes; Crítica, 2000, ISBN 84-8432-127-4.
# Enric I de Wittelsbach

Enric XIII de Baviera o Enric I de Wittelsbach, membre de la dinastia dels Wittelsbach (19 de novembre de 1235 - mort a Burghausen 3 de febrer de 1290) va ser duc de la Baixa Baviera.

## Família

Era el fill més jove d'Otó II de Wittelsbach i de la comtessa Agnès del Palatinat.
Els seus avis materns eren Enric V, comte palatí del Rin i Agnès de Hohenstaufen (Agnès era filla de Conrad, comte palatí del Rin).

## Biografia

El 1254, va succeir al seu pare juntament amb el seu germà Lluís II de Baviera i del Palatinat. Els germans van dividir les seves terres el 1255 en contra de la llei. Enric va rebre la Baixa Baviera i Lluís l'Alta Baviera i el Palatinat. Va ser la primera de moltes divisions del ducat. Enric va residir a Landshut i, el 1255, va iniciar els treballs de construcció del seu castell principal de Burghausen.
Com que la divisió del ducat era contra la llei, va provocar la ira dels bisbes de Baviera que es van aliar amb Ottokar II de Bohèmia el 1257. L'agost de 1257, Ottokar va envair Baviera, però Enric i Lluís van aconseguir repel·lir l'atac. Va ser una de les poques accions concertades dels dos germans que tenien males relacions. Enric va fer després diverses vegades la guerra contra l'arquebisbat de Salzburg i contra el bisbat de Passau. Durant el conflicte del rei Rodolf I d'Alemanya amb Ottokar II, el duc Enric va canviar repetidament la seva lleialtat.
Enric XIII va ser succeït pel seu fill gran Otó III de Wittelsbach (o Otó V de Baviera), que també es va convertir en rei d'Hongria. La branca d'Enric es va extingir el 1340 i la Baixa Baviera va ser heretada pel seu nebot Luis IV de l'Alta-Baviera, emperador i fill de Lluís II de Wittelsbach.

## Matrimoni i fills

El 1250 Enric es va casar amb Isabel d'Hongria. Era filla de Béla IV d'Hongria i de Maria Làscaris. Van tenir deu fills:
* Agnès de Wittelsbach I (gener 1254 - 20 d'octubre de 1315). Registrada al monestir cistercenc de Seligenthal com a monja.
* Agnès de Wittelsbach II (17 de juliol de 1255-10 de maig de 1260)
* Agnès de Wittelsbach III (29 d'octubre de 1256-16 de novembre de 1260)
* Elisabet de Wittelsbach (23 d'abril de 1258 a 8 d'agost de 1314). Registrada al monestir cistercenc de Seligenthal com a monja.
* Otó III de Wittelsbach (Otó V de Baviera) (11 de febrer de 1261 a 9 de novembre de 1312).
* Enric de Wittelsbach (23 de febrer de 1262 a 16 de setembre de 1280).
* Sofia de Wittelsbach (vers 1264 - 4 de febrer de 1282). Casada amb Poppó VIII, comte de Henneberg.
* Catalina de Wittelsbach (9 de juny de 1267-9 de gener de 1310). Casada amb Frederic Tuta, marcgravi de Meissen.
* Lluís III de Wittelsbach (Lluís III de Baviera), duc de Baviera (9 d'octubre de 1269-9 d'octubre de 1296).
* Esteve I de Baviera (14 de març de 1271-10 de desembre de 1310).

## Referències

* Sigmund Ritter von Riezler: Heinrich XIII., Herzog von Baiern. a: Allgemeine Deutsche Biographie (ADB), Duncker & Humblot, Leipzig 1880
* Kurt Reindel: Heinrich XIII., Herzog von Bayern a: Neue Deutsche Biographie (NDB), Duncker & Humblot, Berlín 1969.
# Medford

«Medford» té aquests significats:
* Toponímia:
** Canadà: Medford (Nova Escòcia)
** Anglaterra: Medford Hall, a Staffordshire
*** Estats Units
*** Medford (Maine)
*** Medford (Massachusetts)
*** Medford (Minnesota)
*** Medford (Nova Jersey)
*** Medford (Nova York)
*** Medford (Oklahoma)
*** Medford (Oregon)
*** Medford (Wisconsin)
*** Medford Lakes
*** Medford Township (Kansas)
*** Medford Township (Minnesota)
*** Medford Township (Dakota del nord)
* Biografies:
** Don Medford, director de televisió
** Hernán Evaristo Medford Bryan, jugador i entrenador de futbol professional
** Kay Medford, actriu
** Paul J. Medford, actor
# Temou (cràter)

Temou és un cràter d'impacte en el planeta Venus de 9,3 km de diàmetre. Porta el nom d'un antropònim polinesi, i el seu nom va ser aprovat per la Unió Astronòmica Internacional el 1997.

## Referències

* ↑ «Temou». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Estació de Fuengirola

L'estació de Fuengirola és una estació de ferrocarril subterrània situada en la ciutat espanyola de Fuengirola, en la província de Màlaga, comiunitat autònoma d'Andalusia. És capçalera de la línia C-1 de Rodalies Màlaga.
Està ubicada sota l'avinguda de Jesús Santos Rein. Té 3 nivells, u inicial, en el que s'hi situa l'entrada de l'estació, u intermedi on s'hi troben les màquines distribuidores de bitllets i els tornos, i un final en el que hi ha l'andana i les vies.

## Situació ferroviària

S'hi troba en la línia fèrria d'anxura ibèrica que uneix Màlaga amb Fuengirola, ppk. 30,2.

## Futur

La de Fuengirola es l'estació terminal de la línia C-1, encara que està projectada la prolongació d'aquesta línia des de Fuengirola en el que es coneix com al corredor de la Costa del Sol o Tren Litoral, que soportaria alta velocitat, per a així unir Màlaga amb Estepona, en la zona occidental de la Costa del Sol; y a través del Metro de Màlaga, amb la costa oriental cap a Nerja.

## Serveis ferroviaris
### Rodalies

Forma part de la línia C-1 de Rodalies Màlaga. Paren trenes amb una freqüència mitjana de vint minuts en cada sentit.
Línies que presten servei en l'estació :
| Procedència/Destí | < estación | Línea | estación > | destino/procedencia |
| Terminal | Terminal | C-1 | Los Boliches | Màlaga-Centro Alameda |

## Referències

* ↑ «Wayback Machine», 18-10-2013. Arxivat de l'original el 2013-10-18. [Consulta: 6 març 2021].
* ↑ «El tren litoral hasta Marbella se hará con tuneladora para no afectar al tráfico» (en espanyol europeu), 06-01-2007. [Consulta: 6 març 2021].
# Cinema Alcázar

El cinema Alcázar, situat al carrer Juan Ramón Jiménez número 5 d'Elx (Baix Vinalopó), País Valencià, és un edifici privat d'estil racionalista valencià construït l'any 1941, que va ser projectat per l'arquitecte il·licità Antonio Serrano Peral.
L'edifici és obra de l'arquitecte Antonio Serrano Peral. Les obres van iniciar-se en 1941 i van concloure en 1950. El llenguatge de l'edifici té clares influències del racionalisme arquitectònic amb trets expressionistes. És un dels principals exponents de l'arquitectura del racionalisme valencià a Elx.
L'edifici va ser concebut per albergar funcions de cinema i de teatre simultàniament. El cinema tenia espai per a més de 1.000 espectadors i constava de planta baixa i primera altura. Actualment alberga la discoteca Teatre, un local d'oci, el qual ha conservat les façanes exteriors i bona part dels interiors de l'antic cinema. La decoració interior i el característic rètol de la façana van ser dissenyats pel mateix arquitecte.

## Referències

* 1 2 3 Ficha del Cine Alcázar en la Fundación Docomomo
* 1 2 Jaén i Urban, Gaspar. Instituto de Cultura Juan Gil-Albert, Colegio Territorial de Arquitectos de Alicante. Guía de arquitectura de la provincia de Alicante (en castellano), 1999, p. 167. ISBN 84-7784-353-8.

## Bibliografia

Jaén i Urban, Gaspar. Instituto de Cultura Juan Gil-Albert, Colegio Territorial de Arquitectos de Alicante. Guía de arquitectura de la provincia de Alicante (en castellano), 1999, p. 167. ISBN 84-7784-353-8.
# El Pujolet (Navès)

El Pujolet és una masia situada al municipi de Navès, a la comarca catalana del Solsonès.

## Referències

* ↑ Nomenclàtor oficial de toponímia major de Catalunya (2003), pàg. 583.